Era supausada malautia dera sua hilha, eth sòn aclapament, es ròstres confusi de Sonia e Maria Dmitrievna hègen veir ath comde que quauquarren s‟auie passat ena sua abséncia; mès ère tan terrible pensar que quauquarren vergonhós podesse auer-li passat ara sua hilha preferida, estimaue tant era sua alègra tranquillitat, qu‟evitèc es preguntes e sagèc de convencer-se de qué arren, en realitat, s‟auie passat.